

ร้านนี้อยู่ในเส้นทางกลับบ้าน เห็นตั้งแต่เปิดร้านใหม่ๆ นั่งรถผ่านตอนเย็นดูไม่มีลูกค้าเลย วันดีคืนดีคิดว่าเออ ถ้าร้านยังไม่ปิดจะไปลองอุดหนุนซักหน่อยว่าเป็นไง

ร้านอยู่บนถนนสุทธิสารวินิจฉัย หน้าร้านมีที่จอดรถด้วยแค่แต่โดนแดด จะลง MRT สถานีสุทธิสารแล้วต่อมอเตอร์ไซค์ก็ได้นะคะ

ปรากฏว่าพอมาถึง ร้านรีโนเวทใหม่แล้ว สีดำดูมีสไตล์กว่าเดิมมาก ที่นั่งในร้านเพียบเลย เป็นเก้าอี้ไม้อารมณ์เหมือนนั่งสวนสาธารณะ555 โต๊ะเยอะ แต่ลูกค้าก็ไม่ค่อยมีเหมือนเดิม (บ่ายวันอาทิตย์)

พอลองเปิดเมนูดู อื้อหืมมมมม เมนูเยอะมว้ากกกกก เลือกไม่ถูกเลย ราคาก็โอเคมากๆเลยแหละ สอดส่ายสายตาไปในร้านมีขายไอติมเมลอนเจ้าดังที่ชอบมีในซูเปอร์มาเก็ตด้วยนะค้า น่าจะยี่ห้อ MELONA มั้ง

สั่งอาหารไปไม่นานก็มาเสิร์ฟค่ะ แต่ระหว่างรอก็ทานเครื่องเคียงเล่นไปก่อน มีแห้วดอง ถั่วงอกผัดน้ำมันงา กิมจิ แล้วก็กะหล่ำฝอยราดน้ำสลัดค่ะ ให้เยอะมาก

ไก่ทอดซอส Mr.K 10 ชิ้น (370 บาท) - ตอนแรกคิดว่าจะเป็นปีกไก่ไซส์เดียวกับบอนชอน แต่ตอนมาเสิร์ฟนี่ตกตะลึงมาก โอเอมจี มาเป็นตะกร้า ทำไมมันเยอะขนาดนี้ แบบว่าทาน 4 คนได้เลยอะ มีไก่ใหญ่ตั้ง 4 ชิ้น (น่องกับสะโพก) แล้วอีก 6 ชิ้นเป็นปีกบนกับปีกกลาง พระเจ้าาาาาา จัดหนักจัดเต็มมาก ไก่ทอดมาได้หนังกรอบพอดีๆ ซอสอร่อยค่ะ หวานนิดๆ โรยถั่วลิสงบด สุดยอดมาก

ตีอกปกกี (180 บาท) - ยังค่ะยัง ร้านนี้ยังไม่ทำให้หยุดตะลึง ต๊อกปกกีมาเสิร์ฟในชามยักษ์เลยจ้า ก้นลึกมาด้วย โปะชีสมาได้เยิ้มน่าทานมาก ซอสโคชูจังเข้มข้นสุดๆ และที่เด็ดคือ เค้าจัดหนักจัดเต็มเครื่องมากกกกกกกกกกก ลูกชิ้นปลาแผ่นมาแบบ 5-6 ชิ้น มีไข่ต้มสไลซ์มาทั้งฟอง เส้นรามยอน ผัก แป้งต๊อกก็เยอะมากด้วย แบบ โอ้โหวววว ราคาเท่านี้ให้ขนาดนี้ น้ำตาจะไหล เกิดมาไม่คิดว่าจะได้เห็น อร่อยมากกกกกด้วย อร่อยที่สุดเท่าที่เคยทานมาเลยค่ะ

มื้อนี้ขอห่อกลับบ้านเยอะมากค่ะ คือมากันแค่ 2 คน แล้วก็ไม่คิดว่าราคาเท่านี้จะปริมาณเยอะขนาดนี้จริงๆ เก็บไปกินที่บ้านได้อีกสองมื้อเลยอ่ะ เบ็ดเสร็จราคาไม่ถึง 600 ไม่มีบวกอะไรเพิ่มแล้ว อยากให้ทุกคนที่ชอบอาหารเกาหลีได้มาลองทานจริงๆ ดีกว่านี้ไม่มีอีกแล้วพูดเลย เป็นขุมทรัพย์มาก
